Vi var en familie på 6, som boede hos Ascenza som de første nogensinde. Det var en utrolig positiv oplevelse. Selvom Ascenza ikke taler engelsk gjorde hun alt, hvad hun kunne for at hjælpe os. Hun viste os rundt i kvarteret og anbefalede restauranter, transportlinjer, parker mv. Hun bor i lejligheden lige ved siden af, så hjælpen er lige ved.
Lejligheden er ikke så stor, men pæn og ren og præcist som på billederne, og vi fik sat to ekstra senge ind i værelserne. Lejligheden ligger i et spændende kvarter, hvor der er god stemning, dog tager det lidt tid at komme omkring, da metrolinjen C ikke har forbindelse til de øvrige metrolinjer. Vi foretrak at tage bud 50 til Termini og så skifte derfra. God købmand tæt ved.